Uradni list RS 71/2002 z dne 08.8.2002     

3438.  Pravilnik o dodeljevanju sredstev za razvoj kmetijstva in podeželja Občine Prebold.

Na podlagi 36. člena zakona o kmetijstvu (Uradni list RS, št. 54/00) in 15. Statuta Občine Prebold (Uradni list RS, št. 21/99) je Občinski svet občine Prebold na 34. redni seji dne 18. 7.  2002 sprejel

P  R  A  V I  L  N  I  K

o dodeljevanju sredstev za razvoj kmetijstva in podeželja Občine Prebold

I. SPLOŠNE DOLOČBE

1. člen

S tem pravilnikom se določita namen in način razdeljevanja sredstev, ki so v letnem proračunu Občine Prebold namenjena za razvoj kmetijstva in podeželja.

2. člen

Sredstva za razvoj kmetijstva in podeželja Občine Prebold so predvidena za naslednje namene:

· Urejanja zemljišč,

· Urejanje in odprava zaraščanja kmetijskih površin,

· Izobraževanje in raziskovanje za potrebe kmetijstva,

· Ekološko kmetovanje,

· Dopolnilne dejavnosti,

· Projekte regionalnega in celostnega razvoja podeželja,

· Regresiranje umetnega osemenjevanja krav, telic in svinj,

· Preventivne ukrepe v živinoreji, zdravstveno varstvo govedi, prašičev in drobnice,

· Sofinanciranje pokojninskega in invalidskega zavarovanja kmetov na območju občine Prebold.

Prednostne naloge in višino sredstev v okviru navedenih postavk vsako leto z razpisom določi odbor za razvoj kmetijstva in podeželja.

3. člen

Do sredstev so upravičene fizične osebe, ki opravljajo kmetijsko dejavnost na območju Občine Prebold in izpolnjujejo naslednje pogoje:

· Imajo status kmeta,

· Imajo najmanj 1 ha kmetijskih obdelovalnih površin, ter pravne osebe, povezane s kmetijsko dejavnostjo.

II. UKREPI

4. člen

Ukrepi za pospeševanje kmetijstva in podeželja so razdeljeni po naslednjih področjih:

1. Urejanje zemljišč

Postavka urejanja zemljišč zajema subvencioniranje za:

A. Melioracije:

· Občina subvencionira melioracije v naslednji višini:

· Samo planiranje in obsetev 




100.000 SIT/ha,

· Agromelioracije z delnim odvodnjavanjem 


150.000 SIT/ha,

· Agromelioracije z več drenažami



200.000 SIT/ha.

· Do subvencioniranja melioracij so upravičeni kmetje, ki so že izvedli melioracijo, skladno s projektom KSS Žalec.

· Upravičenec k vlogi priloži projekt, ki ga je izdelala KSS Žalec ter račune opravljenih del in nabavljenega materiala.

B. Urejanje pašnikov:
· Urejanje pašnikov se izvaja na podlagi projekta, ki ga izdela KSS Žalec in dokazil o že izvedenih delih, in sicer:

a) za novo postavitev pašnika:

· Do 30.000 SIT/ha za govedo in konje,

· Do 40.000 SIT/ha za drobnico,

b) za obnovo pašnika:

· Do 21.000 SIT/ha za govedo in

· Do 28.000 SIT/ha za drobnico.

Upravičenec k vlogi priloži projekt, ki ga je izdelala KSS Žalec ter račune opravljenih del in nabavljenega materiala.

C. Komasiranje (združevanje z zamenjavo zemljišč):

· upravičenec k vlogi priloži mnenje KSS Žalec ter dokazila o plačanih stroških (administrativni stroški, takse, notarske overitve itd.) urejanje komasacije

2.    Ohranjanje in odprava zaraščanja kmetijskih  površin

Postavka zajema uveljavljanje neposrednih plačil na osnovi točkovnega sistema po tabeli. Kmetija se lahko oceni po večih kriterijih  glede na njeno značilnost:

	
	
	Točke
	Št. točk


	Kmetijska zemljišča v ha (20 točk/ha)
	
	
	

	Gorsko višin. kmetije do 5 ha (0 do 100 točk)
	
	
	

	Gorsko višin. kmetije nad 5 ha (100 točk)
	
	
	

	Hribovska kmetija do 5 ha (0 do 50 točk)
	
	
	

	Hribovska kmetija  nad 5 ha (50 točk)
	
	
	

	Število GVŽ (30 točk po 1 GVŽ)
	
	
	

	Čista kmetija do 5 ha (0 do 100 točk)
	
	
	

	Čista kmetija nad 5 ha (100 točk)
	
	
	

	Mešana kmetija do 5 ha (0 do 50 točk)
	
	
	

	Mešana kmetija nad 5 ha (50 točk)
	
	
	

	Predaja kmetije mladim (100 točk/ha)
	
	
	

	Naravni pogoji kmetovanja (0 do 100 točk/ha)
	
	
	

	Kmetija brez gozda do 5 ha kmet. zem. (20 točk/ha)
	
	
	

	Kmetija brez gozda nad 5 ha kmet. zem. (100 točk)
	
	
	


Vrednost točke določi Občinski svet za vsako proračunsko leto na predlog Odbora za kmetijstvo in gozdarstvo in v okviru razpoložljivih proračunskih sredstev.

Upravičenec za neposredna plačila mora izpolnjevati naslednje pogoje:

· vse travne površine vsaj dvakrat na leto pokositi

· pašnike popasti in sproti čistiti

· krčiti grmovje in omejevati razraščanje gozda v travne površine

· njivske površine posejati z žiti, okopavinami in TDM

· zagotoviti stalež živine  na hektar, na kmetiji po kriterijih za državne subvencije.

Upravičenec predloži izpolnjen obrazec z ocenitvijo in mnenjem ter podpisom pristojne KSS Žalec. KSS Žalec opravi točkovno ocenitev kmetije na osnovi sprejete metodologije in rednega med letnega spremljanja izpolnjevanja pogojev na kmetiji upravičenca.

3. Izobraževanje in raziskovanje za potrebe kmetijstva  

V okviru postavke izobraževanja in raziskovanja za potrebe kmetijstva se izvaja sofinanciranje:

· Sofinanciranje izobraževanj, ki jih organizira KSS Žalec oz. druge institucije in so 

programsko zanimive za potrebe kmetijstva

· Sofinanciranje se nanaša na stroške honorarjev predavateljev, stroškov najema prostora za izobraževanje, oz. prevozov na strokovne ekskurzije, ki niso pokriti iz drugih virov. 

· Sofinanciranje se izvede v višini do 30 %

-    Upravičenec oz. KSS Žalec k vlogi za sofinanciranje priloži program izobraževanja in 

      račune.

      B. Analize za potrebe kmetijstva:

       -   Višina regresiranja analiz znaša 50 % stroškov let-teh.

· Izvedbo analiz spremlja KSS Žalec in v imenu upravičencev poda vlogo s priloženim 

            računom opravljanjih storitev ter dokazilom o plačilu stroškov.

C. Sofinanciranje tečajev, določenih na podlagi zakonov oziroma tečajev za pridobitev 

specialnih znanj:
· Sofinanciranje tečajev za kmetije,ki so dolžne opraviti tečaj oziroma želijo pridobiti 

· specialna znanja, in sicer do višine 100 %

· Upravičenec poda vlogo s priloženim računom tečaja in dokazilom o plačilu le-tega.

4. Ekološko kmetovanje

· Spodbujanje ekološkega in integriranega kmetovanja se izvaja v obliki zagotovitve 

sredstev za:

-    Izobraževanje kmetov o ekološkem in integriranem kmetovanju in 

· Financiranje kontrole, in sicer:

· V 1. letu v višini 100 % stroškov in 

· V 2. in 3. letu v višini 30 % stroškov

· Upravičenec mora biti vključen v združenje ekoloških kmetovalcev.

· Upravičenci k vlogi priložijo račune o plačanih stroških.

5. Dopolnilne dejavnosti

A. Investicije v razvoju dopolnilnih dejavnosti:

· Namen ukrepa je pospeševanje razvoja:

· Turizma na kmetijah in 

· Ostalih dopolnilnih dejavnosti, ki so po mnenju KSS Žalec perspektivne.

· Sredstva se zagotovijo za sofinanciranje investicij v ureditev prostorov ter nabavo strojev in opreme za opravljanje dopolnilne dejavnosti na kmetiji, v višini 30 % stroškov, vendar ne več kot 500.000 SIT.

· Upravičenec mora k vlogi priložiti potrdilo o lastnišvu, o registrirani dopolnilni dejavnosti oziroma o postopku za pridobivanje le-te, mnenje KSS Žalec in račune plačanih stroškov.

· Upravičenec lahko dobi sredstva le enkrat za isto dejavnost.

· Kmet, ki se mu odobri sofinanciranje, mora dopolnilno dejavnost opravljati še najmanj 5 let po pridobitvi sredstev.

· Kmet, ki bi dopolnilno dejavnost prenehal opravljati pred potekom 5 let mora v skladu s pogodbo vrniti sorazmerni del sredstev z zamudnimi obrestmi vred v sorazmerju z dobo predčasnega prenehanja

B. Izobraževanje za pridobitev ustreznega certifikata oziroma izobrazbe za opravljanje 

dopolnilne dejavnosti:

· Sofinancira se do 50 % stroškov izobraževanja.

· Upravičenec k vlogi priloži mnenje KSS Žalec in račune o plačanih stroških.

6. Projekti regionalnega in celostnega razvoja podeželja

V okviru navedene postavke se zagotavljajo sredstva za:

· Pripravo in izdelavo projektov CRPOV

· Izvedbo letnih del iz naslova CRPOV, v skladu z določenimi prioritetami,

· Pripravo regionalnih projektov za razvoj podeželja,

· Izvedbo aktivnosti iz naslova regionalnih projektov,

· Druge raziskovalne naloge za potrebe kmetijstva.

V občinskem proračunu se zagotovi razlika med dodeljenimi državnimi in celotnimi potrebnimi sredstvi za te namene.

7. Regresiranje umetnega osemenjevanja

· Regresira se umetno osemenjevanje krav, telic in svinj in

· Pripustitev kobil za vzrejo delovnih kmečkih konj

· Osemenjevanje se regresira v višini 1.500,00 SIT po živali, pripustitev kobil pa 5.000,00 SIT

· Upravičenec regresiranja k vlogi predloži račune za opravljene storitve.

8. Preventivni ukrepi v živinoreji

· Sofinanciranje veterinarske dežurne službe za intervencijske primere ukrepanja na 

področju zdravstvenega varstva govedi, prašičev in drobnice in delovnih kmečkih konj

v celoti

· Sofinanciranje zavarovalne premije za zavarovanje krav, telic in kmečkih delovnih 

konj v višini 5.000,00 SIT

· Upravičenec k vlogi priloži račune za opravljeno storitev veterinarske dežurne službe in dokazilo o plačilu zavarovalne premije oz. kopijo zavarovalne police.

9. Sofinanciranje pokojninskega in invalidskega zavarovanja

· Kmetom višinsko gorskega področja v višini 100 % za eno osebo po kmetiji 

· Kmetom v nižinskem območju v višini do 20 % za eno osebo po kmetiji

· Sofinanciranje se izvede na osnovi predloženega seznama upravičencev in prejetega računa od DURS Izpostave.

III. POSTOPEK ZA DODELITEV SREDSTEV

5. člen

Sredstva se dodeljujejo na podlagi javnega razpisa. V javnem razpisu se opredeli:

· Predmet razpisa,

· Višina razpisanih sredstev,

· Upravičenci za dodelitev sredstev,

· Namen, pogoji in kriteriji za dodelitev sredstev,

· Rok za oddajo vlog,

· Način reševanje vlog,

· Odpiranje vlog,

· Rok za obveščanje o izidu razpisa.

6. člen

Upravičenci morajo k vlogi, s katero se prijavljajo na javni razpis, priložiti vso dokumentacijo,ki dokazuje izpolnjevanje pogojev, določenih v tem pravilniku.

Strokovna komisije, ki jo imenuje župan ali Odbor za kmetijstvo in gozdarstvo, opravi pregled popolnih vlog ter jih oceni na podlagi pogojev in meril iz tega pravilnika. Komisija ali Odbor za kmetijstvo in gozdarstvo lahko v posameznih primerih zahteva dodatno dokumentacijo.

7. člen

Vloge upravičencev se obravnavajo po kronološkem vrstnem redu. Prednost pri dodeljevanju sredstev imajo kmetije, katerih kmetovanje je edini vir preživljanja.

8. člen

Višina sofinanciranja in regresiranja določena v tem pravilniku se v primeru nezadostnih sredstev v proračunski postavki prilagaja (zniža) v sorazmerju s sprejetimi vlogami in zagotovljenimi sredstvi hkrati z sprejemom proračuna občine.

IV. NADZOR NAD NAMENSKO PORABO SREDSTEV

10. člen

Nadzor nad namensko porabo sredstev opravlja komisija, ki jo imenuje župan.

Prejemnik sredstev, za katerega se ugotovi, da je za katerikoli namen pridobitve sredstev navajal neresnične podatke oziroma dela ni opravil v skladu s pogodbo, dolžan vrniti vsa neupravičeno pridobljena sredstva, skupaj s pripadajočimi zamudnimi obrestmi od dneva prejema dodeljenih sredstev.

Prejemnik izgubi tudi pravico do pridobitve drugih sredstev po tem pravilniku za naslednji dve leti.

V. KONČNA DOLOČBA

11. člen

Kriteriji tega pravilnika se spreminjajo po enakem postopku kot je bil pravilnik sprejet in se lahko spreminjajo hkrati ob sprejemu proračuna občine.

Ta pravilnik se objavi v Uradnem listu RS in začne veljati petnajsti dan po objavi.

Štev.: 320-01/02

Datum: 2002

